ঢাকা টু বোম্বে

ঢাকা টু বোম্বে হচ্ছে ২০১৩ সালে মুক্তিপ্রাপ্ত একটি বাংলাদেশী মারপিট নাট্য চলচ্চিত্র। চলচ্চিত্রটি রচনা ও পরিচালনা করেছেন উত্তম আকাশ এবং গোধূলি ফিল্মসের ব্যানারে প্রযোজনা করেছেন মাহবুবুর রহমান মনির। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান, সাহারা। এছাড়াও ওমর সানী, সুচরিতা, সাদেক বাচ্চু, কাবিলা, নাসরিনসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন। বিল্লুকে (শাকিব খান) কিশোর বয়সে মানব পাচারকারী তাজুল (সাদেক বাচ্চু) মুম্বাই শহরে বিক্রি করে দেয় আরেক মানব পাচারকারী আগারওয়ালের কাছে। আগারওয়ালের আস্তানে থেকে পালিয়ে যায় বিল্লু। সেখানে এক হৃদয়বান ব্যক্তির কাছে আশ্রয় পায় সে।  এদিকে ঢাকায় বিল্লুর পরিবারের সবাইকে তাজুল হুমকির মুখে রাখে, কারণ বিল্লুর ছোটবোন একজন সাংবাদিক। বিল্লু এখন ২৫ বছরের যুবক, সে ভুলতে পারে না মানব পাচারকারী আগারওয়ালকে। নাটকীয়ভাবে বিল্লু মুম্বাইয়ের চলচ্চিত্রে কাজ করার সুযোগ পায়। পায়েলকে (সাহারা) তার বাংলাদেশী প্রেমিক মানব পাচারকারী আগারওয়ালের কাছে বিক্রী করে দেয়। বিল্লু পায়েলকে উদ্ধার করে এবং একে অন্যকে বিশ্বাস করা শুরু করে। সীমান্ত পাড়ি দিয়ে বাংলাদেশে প্রবেশ করে ঢাকার বাড্ডা এলাকায় যায় তারা, যেখান থেকে পাচার হয়ে গিয়েছিল বিল্লু। বিল্লু তাজুলকে খুঁজে বেড়ায়। একদিন খুঁজেও পায়। বিল্লুর জনকল্যাণমূলক কাজের জন্য চারিদিকে তার জনপ্রিয়তা বেড়ে যায়। তাজুল বিল্লুকে নির্বাচনী প্রতিদ্বন্দ্বী ভেবে তাকে হত্যার পরিকল্পনা করে। এরইমধ্যে বিল্লু তার পরিবারকে খুঁজে পায়। পায়েল বিল্লুকে অন্য একটি মেয়ের সঙ্গে দেখে তাকে ভুল বুঝে, তার পুরাতন প্রেমিকের কাছে ফিরে যায়। তাজুল ও তার বাহিনী জাহাজে করে পালিয়ে যাবার সময় বিল্লু সবাইকে শেষ করে দেয়। পায়েল তার ভুল বুঝে এবং বিল্লুর কাছে ফিরে আসে। মুম্বাইয়ে যাত্রা শুরু করে। শাকিব খান - বিল্লাল/বিল্লু সাহারা - পায়েল ওমর সানী - বিল্লালের মামা সুচরিতা - বিল্লালের মা সাদেক বাচ্চু - তাজুল কাবিলা নাসরিন ড্যানি সিডাক - ড্যানি, মানবপাচারকারী ড্যানি রাজ কবিতা - কবিতা সিনহা, ভারতীয় হিন্দি অভিনেত্রী চলচ্চিত্রটির সঙ্গীত পরিচালনা করেছেন কাজী জামাল, জীবন মুরাদ ও বাপ্পীরাজ ও গীত রচনা করেছেন উত্তম আকাশ ও বাপ্পীরাজ। এর গানগুলোতে কণ্ঠ দিয়েছেন দিলশাদ নাহার কনা, নির্ঝর, জীবন মুরাদ, বাপ্পীরাজ, শাহীন ও অনিমা ডি কস্তা। ঢাকা টু বোম্বে মুক্তি উপলক্ষে এটির প্রযোজনা সংস্থা গোধুলী ফিল্মস ২০১৩ সালের ১০ সেপ্টেম্বর এক সংবাদ সম্মেলনের আয়োজন করে। অনুষ্ঠানে চলচ্চিত্রটির শিল্পী, কলা-কুশলীসহ চলচ্চিত্র অঙ্গণের বিশিষ্টজনরা উপস্থিত ছিলেন। চলচ্চিত্রটি ২০১৩ সালের ১৩ সেপ্টেম্বর ঢাকাসহ সারা দেশে প্রায় ৮০টি প্রেক্ষাগৃহে মুক্তি পায়। "মনিরকেই বিয়ে করছেন সাহারা"। www.bhorerkagoj.com। ২০২১-০৫-০৮ তারিখে মূল থেকে আর্কাইভ করা। সংগ্রহের তারিখ ২০২০-০৫-০২।  "'ঢাকা টু বোম্বে'"। প্রথম আলো। সংগ্রহের তারিখ ২০২০-০৫-০২।  "শাকিবের মুম্বাই মিশন"। www.prothom-alo.com। ২০১৩-০১-১৬ তারিখে মূল থেকে আর্কাইভ করা। সংগ্রহের তারিখ ২০২০-০৫-০২।  "তাঁদের ফিরে আসার অভিযান"। কালের কণ্ঠ। সংগ্রহের তারিখ ২০২০-০৫-০২।  "শাকিবের অন্য চেহারা"। www.prothom-alo.com। ২০১২-০৯-০৪ তারিখে মূল থেকে আর্কাইভ করা। সংগ্রহের তারিখ ২০২০-০৫-০২।  "ফিরতে চান সাহারা"। কালের কণ্ঠ। সংগ্রহের তারিখ ২০২০-০৫-০২।  "ঢাকা টু বোম্বে মুক্তি পাচ্ছে ১৩ সেপ্টেম্বর"। প্রিয়.কম (ইংরেজি ভাষায়)। সংগ্রহের তারিখ ২০২০-০৫-০২।  "'ঢাকা টু বোম্বে'র প্রীতি সম্মেলন"। মানবজমিন। ২০২১-০৫-২০ তারিখে মূল থেকে আর্কাইভ করা। সংগ্রহের তারিখ ২০২০-০৫-০২।  চিন্তামন তুষার (১৩ সেপ্টেম্বর ২০১৩)। "আজ মুক্তি পাচ্ছে ঢাকা টু বোম্বে ও রুপগাওয়াল"। দৈনিক জনকণ্ঠ। ঢাকা, বাংলাদেশ। সংগ্রহের তারিখ ২০ মে ২০১৬। [স্থায়ীভাবে অকার্যকর সংযোগ] "ঘুরে দাড়ানোর প্রত্যয়ে ঢাকাই ছবি"। risingbd.com। ২০১৩-১২-২৮। সংগ্রহের তারিখ ২০২০-০৫-০২।  ইন্টারনেট মুভি ডেটাবেজে ঢাকা টু বোম্বে (ইংরেজি) বাংলা মুভি ডেটাবেজে ঢাকা টু বোম্বে ইউটিউবে ঢাকা টু বোম্বে